પાર્ટી સૂત્રોનું કહેવું છે કે, કોંગ્રેસ નેતૃત્વ પણ આઝાદ અને સોઝના નિવેદનને લઈને ભારે નારાજ છે. પાર્ટી નેતૃત્વનું માનવું છે કે, જમ્મુ-કાશ્મીર નીતિ મામલે કેન્દ્ર સરકાર નિષ્ફળ રહી છે. આ સ્થિતિમાં કોંગ્રેસ પાર્ટી આ મામલે એનડીએને ઘેરવાની તૈયારી કરી રહી હતી. પરંતુ પોતાના જ નેતાઓના વિવાદાસ્પદ નિવેદનોના કારણે આ મુદ્દે પાર્ટી બેકફૂટ પર જવું પડી શકે છે. જેના કારણે જ કોંગ્રેસે સોઝના નિવેદનથી પોતાને અળગી કરી લીધી અને આઝાદના નિવેદન પર ટિપ્પણી કરવાથી બચી રહી છે.